Kommissionens direktiv 2001/27/EF

af 10. april 2001

om tilpasning til den tekniske udvikling af Rådets direktiv 88/77/EØF om indbyrdes tilnærmelse af medlemsstaternes lovgivninger om foranstaltninger mod emission af forurenende luftarter og partikler fra motorer med kompressionstænding til fremdrift af køretøjer og emission af forurenende luftarter fra køretøjsmotorer med styret tænding, som benytter naturgas eller autogas (LPG) som brændstof

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/77/EØF af 3. december 1987 om indbyrdes tilnærmelse af medlemsstaternes lovgivninger om foranstaltninger mod emission af forurenende luftarter og partikler fra motorer med kompressionstænding til fremdrift af køretøjer og emission af forurenende luftarter fra køretøjsmotorer med styret tænding, som benytter naturgas eller autogas (LPG) som brændstof(1), senest ændret ved Europa-Parlamentets og Rådets direktiv 1999/96/EF(2), særlig artikel 4, og

ud fra følgende betragtninger:

(1) Direktiv 88/77/EØF er et af særdirektiverne under den typegodkendelsesprocedure, som er fastlagt ved Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil(3), senest ændret ved Europa-Parlamentets og Rådets direktiv 2000/40/EF(4).

(2) Direktiv 1999/96/EF fastlagde nye emissionstestcyklusser og bestemmelser, som skal forhindre anvendelsen af en manipulationsanordning og/eller en irrationel emissionskontrolstrategi. Disse krav bør nu strammes, og myndigheder bør have et værktøj, som giver mulighed for at konstatere, om motorer er forsynet med manipulationsanordninger og/eller irrationelle emissionskontrolstrategier under normale driftsforhold med henblik på at manipulere motorens ydeevne på bekostning af emissionskontrol.

(3) Det anerkendes at gasdrevne køretøjer kan være et realistisk og miljøvenligt alternativ til dieselkøretøjer for så vidt angår luftforurenende emissioner. Selv om de kan opfylde de krav til emissionsværdier, der er fastsat i direktiv 1999/96/EF, kan visse gasmotorer på grund af deres udformning få svært ved at opfylde testcyklussens gyldighedskriterier for nøjagtigheden af gasmotorens respons på ændringer i hastighed, drejningsmoment og effekt, som kræves ved European Transient Cycle (ETC). For at undgå at fastsætte udformningskrav for gasmotorer og for at respektere typegodkendelsens princip om frihed ved udformningen af gasdrevne køretøjer samt for at hjælpe med at stimulere udviklingen af et marked for gasdrevne køretøjer, bør man udelukkende for gasmotorer tillade en ændring af de statistiske kriterier, som typegodkendelsesprøvningens gyldighed bedømmes efter. Udviklingen inden for gasmotorteknologien bør overvåges i fremtiden med henblik på at bekræfte eller ændre denne ekstra tolerance for gasmotorer.

(4) De referencebrændstoffer, som er nødvendige til prøvning af motorer, som anvender naturgas, bør gendefineres, så der opnås den bredest mulige dækning for så vidt angår λ-forskydningsfaktoren (Sλ) for de forskellige gassammensætninger på markedet. De referencebrændstoffer, som er nødvendige til prøvning af motorer, som anvender LPG, bør også gendefineres, så der også opnås den bredest mulige dækning af brændstoffer på markedet.

(5) Der bør foretages tekniske tilpasninger af de nuværende måle- og prøveudtagningsprocedurer for at muliggøre europæisk typegodkendelse af ethanoldrevne køretøjer og motorer.

(6) De i dette direktiv fastsatte foranstaltninger er i overensstemmelse med udtalelse fra det udvalg for tilpasning til den tekniske udvikling, som er nedsat ved direktiv 70/156/EØF -

UDSTEDT FØLGENDE DIREKTIV:

Artikel 1

Bilagene til direktiv 88/77/EØF ændres som angivet i bilaget til nærværende direktiv.

Artikel 2

1. Fra 1. oktober 2001 må medlemsstaterne ikke:

a) afvise at meddele EF-typegodkendelse eller udstede det dokument, der er omhandlet i artikel 10, stk. 1, sidste led, i direktiv 70/156/EØF eller nægte national typegodkendelse for køretøjer med motorer med kompressionstændings- eller gasmotor, eller

b) forbyde indregistrering, salg, ibrugtagning eller brug af sådanne nye køretøjer, eller

c) afvise at meddele EF-typegodkendelse for en type af kompressionstændings- eller gasmotor, eller

d) forbyde salg eller brug af nye kompressionstændings- eller gasmotorer

hvis kravene i direktiv 88/77/EØF, som ændret ved nærværende direktiv, er opfyldt.

2. Fra 1. oktober 2001:

a) må medlemsstaterne ikke længere meddele EF-typegodkendelse eller udstede det dokument, der er omhandlet i artikel 10, stk. 1, sidste led, i direktiv 70/156/EØF

b) skal medlemsstaterne nægte national typegodkendelse

for de typer kompressionstændings- eller gasmotorer og køretøjer med motorer med kompressionstændings- eller gasmotorer, der ikke opfylder kravene i direktiv 88/77/EØF, som ændret ved nærværende direktiv.

3. Fra 1. oktober 2001 og med undtagelse af køretøjer og motorer, der eksporteres til tredjelande, samt med undtagelse af udskiftningsmotorer til ibrugtagne køretøjer:

a) anser medlemsstaterne overensstemmelsesattester, som ledsager nye køretøjer eller nye motorer i henhold til direktiv 70/156/EØF, for ugyldige til det formål, der er nævnt i samme direktivs artikel 7, stk. 1

b) forbyder medlemsstaterne registrering, salg eller ibrugtagning eller anvendelse af nye køretøjer samt salg og anvendelse af nye motorer

for de typer kompressionstændingsmotorer og køretøjer med motorer med kompressionstænding, der ikke opfylder kravene i direktiv 88/77/EØF, som ændret ved nærværende direktiv.

4. Fra 1. oktober 2003 og med undtagelse af køretøjer og motorer, der eksporteres til tredjelande, samt med undtagelse af udskiftningsmotorer til ibrugtagne køretøjer:

a) anser medlemsstaterne overensstemmelsesattester, som ledsager nye køretøjer eller nye motorer i henhold til direktiv 70/156/EØF, for ugyldige til det formål, der er nævnt i samme direktivs artikel 7, stk. 1

b) forbyder medlemsstaterne registrering, salg eller ibrugtagning eller anvendelse af nye køretøjer samt salg og anvendelse af nye motorer

for de typer gasmotorer og gasdrevne køretøjer, der ikke opfylder kravene i direktiv 88/77/EØF, som ændret ved nærværende direktiv.

5. Medlemsstaterne skal kun betragte opfyldelse af kravene i dette direktiv som en udvidelse af typegodkendelsen i tilfælde af nye kompressionstændingsmotorer og nye køretøjer med motorer med kompressionstænding, i forbindelse med hvilke der tidligere er udstedt typegodkendelse i henhold til kravene i direktiv 88/77/EØF, som ændret ved direktiv 1999/96/EF. Med hensyn til disse køretøjer finder kravene i artikel 2, stk. 3, anvendelse fra den 1. april 2002.

Artikel 3

1. Medlemsstaterne vedtager og offentliggør de nødvendige bestemmelser i kraft for at efterkomme dette direktiv inden den 1. oktober 2001. De underretter straks Kommissionen herom.

De anvender disse bestemmelser med virkning fra den 1. oktober 2001.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale forskrifter, som de udsteder på det område, der er omfattet af dette direktiv.

Artikel 4

Dette direktiv træder i kraft på tredjedagen efter offentliggørelsen i De Europæiske Fællesskabers Tidende.

Artikel 5

Dette direktiv er rettet til medlemsstaterne.

Udfærdiget i Bruxelles, den 10. april 2001.

På Kommissionens vegne

Erkki Liikanen

Medlem af Kommissionen

(1) EFT L 36 af 9.2.1988, s. 33.

(2) EFT L 44 af 16.2.2000, s. 1.

(3) EFT L 42 af 23.2.1970, s. 1.

(4) EFT L 203 af 10.8.2000, s. 9.

BILAG

ÆNDRINGER AF BILAG I TIL DIREKTIV 88/77/EØF

1. Punkt 2.7 og 2.28 affattes således: "2.7. "forurenende luftarter": carbonmonoxid, carbonhydrider (for hvilke der antages et kul:brint forhold svarende til bruttoformlen CH1,85 for diesel, CH2,525 for LPG og CH2,93 for NG (NMHC) og en bruttoformel på CH3O0,5 for ethanoldrevne dieselmotorer), methan (idet der antages et kul:brint forhold på CH4 for NG) og nitrogenoxider, idet sidstnævnte udtrykkes som nitrogendioxidækvivalenter (NO2)

"forurenende partikler": materiale, der er indsamlet på et nærmere angivet filtermateriale efter fortynding af udstødningsgassen med ren, filtreret luft, således at temperaturen ikke er over 325 K (52 °C)"

"2.28. "manipulationsanordning": enhver anordning, som måler, registrerer eller reagerer på driftsvariabler (f.eks. køretøjets hastighed, motorens omdrejningstal, det gear, der køres i, temperaturen, vakuum i indsugningsmanifolden eller enhver anden parameter) med henblik på at aktivere, modulere, forsinke eller deaktivere driften af en del af emissionskontrolsystemet, og som derved reducerer dets effektivitet under betingelser, som man med rimelighed kan forvente at komme ud for under køretøjets normale drifts- og brugsforhold, medmindre anvendelsen af en sådan anordning i stort omfang er medtaget i den anvendte prøvecyklus med henblik på emissionscertificering."

2. Der indsættes følgende nye punkt 2.29 og 2.30: "2.29. "hjælpekontrolanordning": et system, en funktion eller en kontrolstrategi, som anvendes til midlertidig beskyttelse af motoren og/eller dennes aggregater mod driftsforhold, som kunne medføre motorskade eller -stilstand, eller som anvendes til at lette motorstart. En hjælpekontrolanordning kan også være en strategi eller foranstaltning, for hvilken det er påvist, at der ikke er tale om en manipulationsanordning.

2.30. "irrationel emissionskontrolstrategi": enhver strategi eller foranstaltning, som resulterer i en nedsættelse af effektiviteten af emissionskontrolsystemet under normal kørsel til under det niveau, der er forventet ved den anvendte emissionsprøve."

3. Punkt 2.29 bliver til punkt 2.31. Tabellen i punkt 2.31.2 erstattes af følgende tabel: "2.31.2.

Symboler for kemiske komponenter

>TABELPOSITION>".

4. Punkt 4 affattes således: "4. EF-TYPEGODKENDELSE

4.1. Meddelelse af brændstofuafhængig EF-typegodkendelse

Brændstofuafhængig EF-typegodkendelse meddeles under følgende forudsætninger:

4.1.1. For dieselbrændstof opfylder stammotoren kravene i dette direktiv vedrørende det i bilag IV angivne referencebrændstof.

4.1.2. For naturgas skal stammotorens evne til at tilpasse sig til enhver brændstofsammensætning, som kan optræde på markedet, være godtgjort. For naturgas er der sædvanligvis to typer brændstof med henholdsvis høj brændværdi (H-gas) og lav brændværdi (L-gas), men med betydelig spredning inden for begge områder; de afviger betydeligt i deres energiindhold, udtrykt ved Wobbe-indeks og λ-forskydningsfaktor (Sλ). Formler til beregning af Wobbe-indeks og Sλ er givet i punkt 2.25 og 2.26. Naturgasser med en λ-forskydningsfaktor mellem 0,89 og 1,08 (0,89 <= Së <= 1,08) regnes for at være H-gas, medens naturgasser med en ë-forskydningsfaktor mellem 1,08 og 1,19 (1,08 <= Së <= 1,19) regnes for at være L-gas. Referencebrændstoffernes sammensætning afspejler ekstreme variationer i Së.

Stammotoren skal opfylde kravene i dette direktiv vedrørende referencebrændstofferne GR (brændstof 1) og G25 (brændstof 2) som foreskrevet i bilag IV, uden at der foretages rejustering af brændstofsystemet mellem de to tester. Dog tillades én tilpasningskørsel gennem én ETC-cyklus uden måling efter skift af brændstof. Før testning skal motoren tilkøres efter proceduren i punkt 3 i tillæg 2 til bilag III.

4.1.2.1. På fabrikantens begæring kan motoren afprøves på et tredje brændstof (brændstof 3), hvis ë-forskydningsfaktoren (Së) ligger mellem 0,89 (dvs. det nedre område for GR) og 1,19 (dvs. det øvre område for G25), f.eks. når brændstof 3 er et brændstof af handelskvalitet. Resultaterne af denne test kan danne grundlag for vurderingen af produktionens overensstemmelse.

4.1.3. For motorer, som drives af naturgas og er selvtilpassende dels til H-gasområdet, dels til L-gasområdet, og som kan omstilles mellem H-området og L-området ved hjælp af en kontakt, skal stammotoren afprøves i begge omskifterens positioner på det relevante referencebrændstof som foreskrevet i bilag IV for hvert område. Som brændstof anvendes GR (brændstof 1) og G23 (brændstof 3) for H-gasområdet, samt G25 (brændstof 2) og G23 (brændstof 3) for L-gasområdet. Stammotoren skal i begge omskifterens positioner opfylde kravene i dette direktiv uden omstilling af brændstofsystemet mellem de to tester. Dog tillades én tilpasningskørsel gennem én ETC-cyklus uden måling efter skift af brændstof. Før testning skal motoren tilkøres efter proceduren i punkt 3 i tillæg 2 til bilag III.

4.1.3.1. På fabrikantens begæring kan motoren afprøves på et tredje brændstof i stedet for G23 (brændstof 3), hvis ë-forskydningsfaktoren (Së) ligger mellem 0,89 (dvs. det nedre område for GR) og 1,19 (dvs. det øvre område for G25), f.eks. når brændstof 3 er et brændstof af handelskvalitet. Resultaterne af denne test kan danne grundlag for vurderingen af produktionens overensstemmelse.

4.1.4. For naturgasdrevne motorer bestemmes for hvert forurenende stof emissionsforholdet "r" som følger:

>REFERENCE TIL EN GRAFIK>

eller

>REFERENCE TIL EN GRAFIK>

og

>REFERENCE TIL EN GRAFIK>

4.1.5. For LPG skal stammotorens evne til at tilpasse sig til enhver brændstofsammensætning, som kan optræde på markedet, være godtgjort. For LPG forekommer variationer i C3/C4-sammensætningen. Disse variationer afspejler sig i referencebrændstofferne. Stammotoren skal opfylde kravene i dette direktiv vedrørende referencebrændstofferne A og B som foreskrevet i bilag IV, uden at der foretages rejustering af brændstofsystemet mellem de to tester. Dog tillades én tilpasningskørsel gennem én ETC-cyklus uden måling efter skift af brændstof. Før testning skal motoren tilkøres efter proceduren i punkt 3 i tillæg 2 til bilag III.

4.1.5.1. For hvert forurenende stof bestemmes emissionsforholdet "r" som følger:

>REFERENCE TIL EN GRAFIK>

4.2. Meddelelse af brændstofbegrænset EF-typegodkendelse

Brændstofbegrænset EF-typegodkendelse meddeles under følgende forudsætninger:

4.2.1. Godkendelse hvad angår emissionen fra udstødningen, af en motor, som kører på naturgas og er indstillet til at køre på gas i enten H-området eller L-området.

Stammotoren skal afprøves på det relevante referencebrændstof som foreskrevet i bilag IV for hvert område. Som brændstof anvendes GR (brændstof 1) og G23 (brændstof 3) for H-gasområdet, samt G25 (brændstof 2) og G23 (brændstof 3) for L-gasområdet. Stammotoren skal opfylde kravene i dette direktiv uden omstilling af brændstofsystemet mellem de to tester. Dog tillades én tilpasningskørsel gennem én ETC-cyklus uden måling efter skift af brændstof. Før testning skal motoren tilkøres efter proceduren i punkt 3 i tillæg 2 til bilag III.

4.2.1.1. På fabrikantens begæring kan motoren afprøves på et tredje brændstof i stedet for G23 (brændstof 3), hvis λ-forskydningsfaktoren (Sλ) ligger mellem 0,89 (dvs. det nedre område for GR) og 1,19 (dvs. det øvre område for G25), f.eks. når brændstof 3 er et brændstof af handelskvalitet. Resultaterne af denne test kan danne grundlag for vurderingen af produktionens overensstemmelse.

4.2.1.2. For hvert forurenende stof bestemmes emissionsforholdet "r" som følger:

>REFERENCE TIL EN GRAFIK>

eller

>REFERENCE TIL EN GRAFIK>

og

>REFERENCE TIL EN GRAFIK>

4.2.1.3. Motoren skal ved levering til kunden være forsynet med en mærkat (se punkt 5.1.5), som angiver, hvilket gasområde motoren er godkendt til.

4.2.2. Godkendelse, hvad angår emissionen fra udstødningen, af en motor, som kører på naturgas eller LPG og er indstillet til at køre på brændstof af en bestemt sammensætning.

4.2.2.1. Stammotoren skal opfylde emissionskravene på referencebrændstofferne GR og G25 for naturgas hhv. referencebrændstofferne A og B for LPG som foreskrevet i bilag IV. Mellem testerne er finindstilling af brændstofsystemet tilladt. Denne finindstilling består i rekalibrering af brændstofsystemets database uden ændring hverken af den grundlæggende reguleringsstrategi eller grundlæggende struktur af databasen. Eventuel nødvendig udskiftning af dele, som direkte vedrører brændstofgennemstrømningen (såsom indsprøjtningsdyser), er tilladt.

4.2.2.2. Hvis fabrikanten ønsker det, kan motoren afprøves på enten referencebrændstofferne GR og G23 eller referencebrændstofferne G25 og G23, i hvilket tilfælde typegodkendelsen kun er gyldig for gasser i henholdsvis H-området eller L-området.

4.2.2.3. Motoren skal ved levering til kunden være forsynet med en mærkat (se punkt 5.1.5), som angiver, hvilken gassammensætning motoren er kalibreret til.

4.3. Godkendelse af et medlem af en motorfamilie hvad angår emissioner fra udstødningen

4.3.1. Bortset fra i det punkt 4.3.2 omhandlede tilfælde skal godkendelsen af en stammotor uden yderligere prøvning udvides til at gælde alle medlemmer af motorfamilien, gældende for enhver brændstofsammensætning inden for det område, stammotoren er godkendt til (for de i punkt 4.2.2 beskrevne motorer) hhv. samme brændstofområde (for motorerne beskrevet enten i punkt 4.1 eller 4.2), som stammotoren er godkendt til.

4.3.2. Sekundær testmotor

Såfremt den tekniske tjeneste finder, at den indgivne ansøgning om typegodkendelse af en motor eller af et køretøj hvad angår motoren med hensyn til den valgte stammotor ikke fuldt ud repræsenterer den motorfamilie, som er defineret i bilag I, tillæg 1, kan den tekniske tjeneste vælge en alternativ og om nødvendigt en ekstra referencetestmotor.

4.4. Typegodkendelsesattest

En attest, som svarer til modellen i bilag VI, udstedes for godkendelser nævnt under punkt 3.1, 3.2 og 3.3."

5. Punkt 6 erstattes med følgende: "6. SPECIFIKATIONER OG PRØVNING

6.1. Generelt

6.1.1. Emissionsbegrænsende udstyr

6.1.1.1. Alle dele, der kan have indflydelse på emissionen af forurenende luftarter og partikler, skal være udformet, konstrueret og anbragt på en sådan måde, at motoren under normale driftsforhold opfylder forskrifterne i dette direktiv.

6.1.2. Det emissionsbegrænsende udstyrs funktion

6.1.2.1. Det er ikke tilladt at anvende en manipulationsanordning og/eller en irrationel emissionskontrolstrategi.

6.1.2.2. En hjælpekontrolanordning kan installeres på en motor eller i et køretøj, forudsat at anordningen:

- kun fungerer under andre betingelser, end dem, der er anført i punkt 6.1.2.4, eller

- kun aktiveres midlertidigt under de under punkt 6.1.2.4 anførte betingelser i forbindelse med beskyttelse mod skader på motor, beskyttelse af lufthåndteringsaggregat(1), røgstyring(2), koldstart eller opvarmning, eller

- kun aktiveres af signaler fra selve køretøjet i forbindelse med operationel sikkerhed eller nøddriftsstrategier.

6.1.2.3. Motorstyringsanordninger, -funktioner, -systemer eller -foranstaltninger, der aktiveres under de under punkt 6.1.2.4 anførte betingelser, og som medfører brug af en ændret eller modificeret motorstyringsstrategi end normalt anvendt under den relevante testprocedure kan tillades, hvis, under opfyldelse af kravene i punkt 6.1.3 og/eller 6.1.4, det fuldt ud påvises, at foranstaltningen ikke mindsker effektiviteten af det emissionsbegrænsende udstyr. I samtlige andre tilfælde vil sådanne anordninger blive betragtet som en manipulationsanordning.

6.1.2.4. I forbindelse med punkt 6.1.2.2 gælder følgende: Køretøjet opererer under stationære eller transiente forhold(3) inden for følgende parametre:

- i en højde på højst 1000 m (eller ækvivalent atmosfærisk tryk på 90 kPa)

- ved en omgivende temperatur inden for intervallet 283-303 K (10-30 °C)

- kølervæsketemperatur inden for intervallet 343-368 K (70-95 °C).

6.1.3. Specielle krav til elektronisk emissionsbegrænsende udstyr

6.1.3.1. Dokumentationskrav

Fabrikanten skal levere en dokumentationspakke, der giver adgang til udstyrets grundlæggende design og de metoder, med hvilke output-variablerne kontrolleres, hvad enten denne kontrol er direkte eller indirekte.

Dokumentationen skal foreligge i to dele:

a) Den formelle dokumentationspakke, der skal indleveres til den tekniske tjeneste samtidig med indgivelse af ansøgningen om typegodkendelse, skal indeholde en komplet beskrivelse af udstyret. Denne dokumentation kan være kortfattet, forudsat at der fremlægges bevis for, at enhver form for output tilladt af en matrix inden for de individuelle inputenheders område er identificeret. Disse oplysninger skal indgå som bilag til den i bilag I, punkt 3, krævede dokumentation.

b) Yderligere materiale, der viser de parametre, som ændres af en eventuel hjælpekontrolanordning, samt beskriver grænseforholdene, under hvilke hjælpekontrolanordningen aktiveres. De yderligere oplysninger skal omfatte en beskrivelse af brændstofkontolsystemets logik, indstillingsstrategier og omkoblingspunkter for alle driftsformer.

Det yderligere materiale skal også indeholde en begrundelse for brugen af enhver form for hjælpekontrolanordning samt indeholde yderligere materiale og testdata, der påviser virkningen på udstødningen af enhver form for hjælpekontrolanordning, der installeres på motoren eller i køretøjet.

Dette yderligere materiale behandles strengt fortroligt og forbliver i fabrikantens ejendom, men skal være tilgængelig i forbindelse med typegodkendelsen eller på et hvilket som helst tidspunkt i løbet af typegodkendelsens gyldighedsperiode.

6.1.4. For at kontrollere, om en strategi eller foranstaltning skal betragtes som at være en manipulationsanordning eller en irrationel emissionskontrolstrategi i henhold til definitionerne i punkt 2.28 og 2.30, kan typegodkendelsesmyndigheden og/eller den tekniske tjeneste anmode om en yderligere NOx-prøve inden for rammerne af ETC-testen, som kan udføres i sammenhæng med enten typegodkendelsesprøven eller overensstemmelsesprøvningen.

6.1.4.1. Alternativt til kravene i tillæg 4 til bilag III til direktiv 88/77/EØF, kan NOx-emissionerne under ETC-testen indsamles med anvendelse af ufortyndet udstødningsgas, og de tekniske krav i ISO DIS 16183 af 15. oktober 2000 skal følges.

6.1.4.2. For at kontrollere, om en strategi eller foranstaltning skal betragtes som for at være en manipulationsanordning eller en irrationel emissionskontrolstrategi i henhold til definitionerne i punkt 2.28 og 2.30, bør en yderligere margin på 10 % i forhold til den fastsatte NOx-grænseværdi accepteres.

6.1.5. Overgangsbestemmelser for udvidelse af typegodkendelse.

6.1.5.1. Dette punkt anvendes kun i tilfælde af nye kompressionstændingsmotorer og køretøjer med motorer med kompressionstænding, i forbindelse med hvilke der tidligere er udstedt typegodkendelse i henhold til kravene i spalte A i tabellerne i punkt 6.2.1 i bilag I til direktiv 88/77/EØF.

6.1.5.2. Alternativt til kravene i punkt 6.1.3 og 6.1.4 kan fabrikanten forelægge typegodkendelsesmyndigheden resultaterne af NOx-prøven inden for rammerne af ETC-testen for at vise, at motoren har samme egenskaber som den stammotor, der er beskrevet i bilag II, og under hensyntagen til kravene i punkt 6.1.4.1 og 6.1.4.2. Fabrikanten forelægger også en skriftlig erklæring om, at motoren ikke anvender nogen manipulationsanordning eller en irrationel emissionskontrolstrategi som defineret i punkt 2 i dette bilag.

6.1.5.3. Fabrikanten forelægger også en skriftlig erklæring om, at resultaterne af NOx-prøven og erklæringen for stammotoren, som nævnt i punkt 6.1.4, gælder for alle motortyper inden for den motorfamilie, der er beskrevet i bilag II."

6. Punkt 9.1.1.2.4 og 9.1.1.2.5 affattes således: "9.1.1.2.4. For NG-drevne motorer kan alle disse tester foretages med brændstof af handelskvalitet på følgende måde:

- for H-mærkede motorer med brændstof inden for H-området (0,89 <= Së <= 1,00)

- for L-mærkede motorer med brændstof inden for L-området (1,00 <= Së <= 1,19)

- for HL-mærkede motorer med brændstof inden for hele ë-forskydningsfaktorens område (0,89 <= Së <= 1,19).

På fabrikantens begæring kan dog anvendes de i bilag IV beskrevne referencebrændstoffer. Dette indebærer tester som beskrevet i punkt 4.

9.1.1.2.5. Ved eventuel tvist som følge af manglende overensstemmelse af gasdrevne motorer ved brug af brændstof af handelskvalitet skal prøvning udføres med et referencebrændstof, som stammotoren er blevet testet på, eller med det eventuelle supplerende brændstof 3, som er omhandlet i punkt 4.1.3.1 og 4.2.1.1, og som stammotoren kan have været afprøvet på. Resultatet skal derefter omregnes ved hjælp af de pågældende faktorer "r", "ra" eller "rb" som beskrevet i punkt 4.1.4, 4.1.5.1 og 4.2.1.2. Hvis r, ra eller rb er mindre end én, skal der ikke foretages nogen korrektion. De målte resultater og de beregnede resultater skal godtgøre, at motoren overholder grænseværdierne med alle de pågældende brændstoffer (brændstof 1 og 2, og, i givet fald, brændstof 3 for NG-drevne motorer, og brændstof A og B for LPG-drevne motorer."

ÆNDRINGER AF BILAG II TIL DIREKTIV 88/77/EØF

7. - Punkt 0.5 ændres som følger: "0.5. Motorkategori: diesel/NG-drevet/LPG-drevet/ethanoldrevet (1):".

- Punkt 1.14 i tillæg 1 til bilag II ændres som følger: "1.14. Brændstof: diesel/LPG/NG-H/NG-L/NG-HL/ethanol (2)".

- Punkt 1.14. i tillæg 3 til bilag II ændres som følger: "1.14. Brændstof: diesel/LPG/NG-H/NG-L/NG-HL/ethanol (2)".

ÆNDRINGER AF BILAG III, TILLÆG 2, TIL DIREKTIV 88/77/EØF

8. Tabel 6 i punkt 3.9.3 ændres som følger:

"Tabel 6. Regressionslinjernes tolerancer

>TABELPOSITION>"

ÆNDRINGER AF BILAG IV TIL DIREKTIV 88/77/EØF

9. - Punkt 1 bliver til punkt 1.1

- Der indsættes følgende nye punkt 1.2:

"1.2. Ethanol til dieselmotorer ((Der kan efter motorfabrikantens anvisninger tilsættes cetantalsforbedrende midler til ethanolbrændstof. Den størst tilladte mængde er 10 %.))

>TABELPOSITION>"

10. Punkt 2 og 3 affattes således: "2. NATURGAS (NG)

På det europæiske marked sælges to gastyper:

- gas i H-området, hvor referencebrændstofferne GR og G23 ligger højest og lavest

- gas i L-området, hvor referencebrændstofferne G23 og G25 ligger højest og lavest.

Specifikationerne for referencebrændstofferne GR, G23 og G25 er givet nedenfor:

Referencebrændstof GR

>TABELPOSITION>

Referencebrændstof G23

>TABELPOSITION>

Referencebrændstof G25

>TABELPOSITION>

3. LPG (FLASKEGAS)

>TABELPOSITION>"

ÆNDRINGER AF BILAG VI TIL DIREKTIV 88/77/EØF

11. - Punkt 0.5 ændres som følger: "0.5. Motorens klasse: diesel/NG-dreven/LPG-dreven/ethanoldreven (1)".

- Punkt 1.1.5 i tillægget til bilag VI ændres som følger: "1.1.5. Motorens klasse: diesel/NG-dreven/LPG-dreven/ethanoldreven (8)".

ÆNDRINGER AF BILAG VII TIL DIREKTIV 88/77/EØF

12. I punkt 4.2 affattes titellinjen i eksempel 2 således: "Eksempel 2: GR: CH4 = 87 %, C2H6 = 13 % (v/v)".

13. Der indsættes følgende nye bilag VIII:

"BILAG VIII

SÆRLIGE TEKNISKE KRAV FOR ETHANOLDREVNE DIESELMOTORER

For ethanoldrevne dieselmotorer gælder følgende specifikke ændringer til de relevante afsnit, formler og faktorer i testmetoderne i bilag III.

I bilag III, tillæg 1 4.2. Korrektion ved omregning tør/våd

>REFERENCE TIL EN GRAFIK>

4.3. NOx-korrektion for fugtindhold og temperatur

>REFERENCE TIL EN GRAFIK>

hvor:

A= 0,181 GFUEL/GAIRD - 0,0266

B= - 0,123 GFUEL/GAIRD + 0,00954

Ta= luftens temperatur, K

Ha= indsugningsluftens fugtindhold i g vand pr. kg tør luft

4.4. Beregning af emissionsmassestrømme

Massestrømmene af emissioner (g/h) for hvert forløb beregnes på følgende måde, idet udstødningsgassens massefylde forudsættes at være 1,272 kg/m3 ved 273 K (0 °C) og 101,3 kPa:

1)

>REFERENCE TIL EN GRAFIK>

2)

>REFERENCE TIL EN GRAFIK>

3)

>REFERENCE TIL EN GRAFIK>

hvor:

NOx konc, COkonc og HCkonc(1) er gennemsnitskoncentrationer (ppm) i den ufortyndede udstødningsgas som bestemt i punkt 4.1.

Hvis man (frivilligt) vælger at bestemme emissionen af luftarter med et fuldstrømsfortyndingssystem, skal følgende formel anvendes:

1)

>REFERENCE TIL EN GRAFIK>

2)

>REFERENCE TIL EN GRAFIK>

3)

>REFERENCE TIL EN GRAFIK>

hvor:

NOx konc, COkonc og HCkonc er de baggrundskorrigerede gennemsnitskoncentrationer (ppm) i den fortyndede udstødningsgas for hvert forløb, bestemt i henhold til bilag III, tillæg 2, punkt 4.3.1.1.

I bilag III, tillæg 2: Punkt 3.1, 3.4, 3.8.3 og 5 i tillæg 2 gælder ikke kun for dieselmotorer, men også for ethanoldrevne dieselmotorer.

4.2. Testbetingelserne vælges således, at lufttemperaturen og luftfugtigheden som målt ved motorens luftindsugning er på standardbetingelser under testforløbet. Standardbetingelserne er 6 +- 0,5 g vand pr. kg tør luft inden for et temperaturinterval på 298 +- 3 K. Inden for disse grænser foretages der ingen yderligere NOx-korrektioner. Testen er ugyldig, hvis disse betingelser ikke er opfyldt.

4.3. Beregning af emissionens massestrøm

4.3.1. Systemer med konstant massestrøm

For systemer med varmeveksler bestemmes massen af forurenende stoffer (g/test) ved hjælp af følgende formler:

1)

>REFERENCE TIL EN GRAFIK>

(ethanoldrevne motorer)

2)

>REFERENCE TIL EN GRAFIK>

(ethanoldrevne motorer)

3)

>REFERENCE TIL EN GRAFIK>

(ethanoldrevne motorer)

hvor:

NOx konc, COkonc, HCkonc (1), NMHCkonc = baggrundskorrigerede gennemsnitskoncentrationer i cyklusen, genereret ved integration (obligatorisk for NOx og HC) eller ved måling med sæk, i ppm

MTOTW = total masse af fortyndet udstødningsgas i cyklusen, som bestemt i punkt 4.1, i kg.

4.3.1.1. Bestemmelse af baggrundskorrigerede koncentrationer

Til beregning af nettokoncentrationen af forurenende stoffer skal de gennemsnitlige baggrundskoncentrationer af forurenende luftarter i fortyndingsluften trækkes fra de målte koncentrationer. Baggrundskoncentrationernes gennemsnitsstørrelse kan bestemmes ved prøvesækmetoden eller ved kontinuert måling med integration. Der skal anvendes følgende formel.

>REFERENCE TIL EN GRAFIK>

hvor:

konc= koncentration af det pågældende forurenende stof i den fortyndede udstødningsgas, korrigeret for mængden af det pågældende forurenende stof i fortyndingsluften, i ppm

konce= koncentration af det pågældende forurenende stof, målt i den fortyndede udstødningsgas, i ppm

koncd= koncentration af det pågældende forurenende stof, målt i fortyndingsluften, i ppm

DF= fortyndingsfaktor.

Fortyndingsfaktoren beregnes således:

>REFERENCE TIL EN GRAFIK>

hvor:

CO2, konce= koncentration af CO2 i den fortyndede udstødningsgas % v/v

HCkonce= koncentration af HC i den fortyndede udstødningsgas ppm C1

COkonce= koncentration af CO i den fortyndede udstødningsgas ppm

FS= støkiometrisk koefficient.

Koncentrationer, der er målt på tør basis, skal omregnes til våd basis som angivet i bilag III, tillæg 1, punkt 4.2.

Den støkiometriske koefficient beregnes for den generelle brændstofsammensætning CHαOβNγ således:

>REFERENCE TIL EN GRAFIK>

Kendes brændstoffets sammensætning ikke, kan der i stedet anvendes følgende støkiometriske koefficienter:

>REFERENCE TIL EN GRAFIK>

4.3.2. Systemer med strømningskompensation

For systemer uden varmeveksler bestemmes massen af forurenende stoffer (g/test) ved beregning af den øjeblikkelige masseemission og integration af de øjeblikkelige værdier over hele cyklusen. Desuden skal de øjeblikkelige koncentrationsværdier direkte korrigeres for baggrundskoncentration. Der anvendes følgende formler:

1)

>REFERENCE TIL EN GRAFIK>

>REFERENCE TIL EN GRAFIK>

2)

>REFERENCE TIL EN GRAFIK>

>REFERENCE TIL EN GRAFIK>

3)

>REFERENCE TIL EN GRAFIK>

>REFERENCE TIL EN GRAFIK>

hvor:

konce= koncentration af det pågældende forurenende stof, målt i den fortyndede udstødningsgas, i ppm

koncd= koncentration af det pågældende forurenende stof, målt i fortyndingsluften, i ppm

MTOTW, i= øjeblikkelig masse af fortyndet udstødningsgas (se punkt 4.1), i kg

MTOTW= total masse af fortyndet udstødningsgas i hele cyklusen (se punkt 4.1), i kg

DF= fortyndingsfaktor som bestemt i punkt 4.3.1.1.

4.4. Beregning af specifikke emissioner

De specifikke emissioner (g/kWh) beregnes for alle enkeltkomponenter som følger:

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>

hvor:

Wact= faktisk arbejde i cyklus som bestemt i punkt 3.9.2, i kWh.

(1) Baseret på C1-ækvivalenter"

(1) Skal inden 31. december 2001 evalueres yderligere af Kommissionen.

(2) Skal inden 31. december 2001 evalueres yderligere af Kommissionen.

(3) Skal inden 31. december 2001 evalueres yderligere af Kommissionen.